**Kandavas novada čempionāts basketbolā vīriešiem – 2018/2019**

**Nolikums**

1. Mērķis – popularizēt basketbola kustību Kandavas novadā, iesaistot gan jauniešus ,gan pārējos novada iedzīvotājus, motivējot tos sportot un nodarboties ar basketbolu.
2. Dalībnieki – spēlētāji, kuri ir iekļauti komandas sastāva pieteikumā. Spēlētāji kuri ir dzimuši 2005.gadā, var spēlēt tikai ar vecāku rakstītām atļaujām. Komandas pieteikumā jāuzrāda komandas nosaukums, spēlētāja vārds, uzvārds un dzimšanas dati. Regulārās sezonas spēlēs piedalīties var tikai tie spēlētāji, kuri ir iekļauti komandas pieteikumā. Izslēgšanas spēlēs var piedalīties spēlētāji, kuri regulārajā sezonā ir nospēlējuši vismaz 4 spēles. Komandas pieteikumā maksimālais spēlētāju skaits ir 15. Pieteikums jānosūta elektroniski uz epastu : roberts.rozentals@kandava.lv vai arī personīgi nodot Robertam Rozentālam.
3. Izspēļu kārtība – regulārais čempionāts norisināsies divos apļos, kuros komandas izspēlē katra ar katru divas reizes. Pēc regulārā čempionātā diviem apļiem notiks izslēgšanas spēles, kurās dalību turpina regulārā čempionāta pirmo četru vietu ieguvēji. Pirmā vieta pusfinālā spēlē ar ceturto vietu, bet otrā vieta ar trešo. Pēc šīm spēlēm tiks noskaidrots, kuras komandas tiksies finālā un kuras spēlēs par trešo vietu. Spēles notiek pēc FIBA noteikumiem.
4. Finansiālās saistības – maksa par vienu spēli EUR 15.00 (piecpadsmit eiro), komanda pati var izlemt, vai pirms sezona sākuma veikt apmaksu par visām regulārā čempionāta spēlēm vai par pirmo apli. Ja komanda par spēli nav samaksājusi 30 minūtes pirms spēles sākuma, tad komandai tiek piešķirts tehniskais zaudējums un pie spēles viņi netiek pielaisti. Ja komanda neierodas uz spēli iepriekš nebrīdinot, sods EUR 50.00 (piecdesmit eiro). Ja komanda neapmaksā sodu līdz nākamās spēles sākumam, komanda tiek izslēgta no čempionāta. Par noraidījumu EUR 30.00 (trīsdesmit eiro).Samaksu par spēlēm un soda naudām var veikt ar pārskaitījumu vai skaidrā naudā.

Rekvizīti – Kandavas novada dome

 Reģ. nr : 90000050886

 Adrese : Dārza iela 6,Kandava, Kandavas novads, LV-3120

 Banka : SEB banka

 Konts : LV73UNLA0011010130573

 Saņēmējs : Kandavas novada Kultūras un sporta pārvalde

 Maksājuma mērķis : Kandavas novada basketbola čempionāts. komandas nosaukums.

1. Organizatori – turnīru organizē Kandavas novada Kultūras un sporta pārvalde. Turnīra galvenais tiesnesis un galvenā kontaktpersona Roberts Rozentāls. (tel. nr – 27046099; e- pasts : roberts.rozentals@kandava.lv). Komandas pieteikt līdz 2018.gada 5.novembrim.